પટનાઃ જનતા દળ (યુનાઇટેડ) (JDU)માં બળવો અને ઘમસાણ બંધ થવાનું નામ લઈ રહ્યાં નથી. બિહાર પ્રદેશ અધ્યક્ષ વશિષ્ઠ નારાયણસિંહ ઉપરાંત 21 નેતાને પાર્ટીમાંથી બહારનો રસ્તો બતાવી દેવાયો છે. સોમવારે જેડીયુમાં નાટકીય ઘટનાક્રમ જોવા મળ્યો હતો. આ પહેલાં એવા અહેવાલ હતા કે બિહાર પ્રદેશ અધ્યક્ષ વશિષ્ઠ નારાયણસિંહે 21 નેતાઓને પાર્ટીવિરોધ પ્રવૃત્તિઓ માટે પાર્ટીમાંથી બહાર કરી દીધા છે. ત્યાર બાદ ખુદ વશિષ્ઠ નારાયણની પાર્ટીમાંથી હકાલપટ્ટી કરી હોવાના અહેવાલ આવ્યા. આ નેતાઓને પાર્ટીના પ્રાથમિક સભ્યપદ પરથી સસ્પેન્ડ કરવામાં આવ્યા છે. વશિષ્ઠ ઉપરાંત ભૂતપૂર્વ પ્રધાન રમઈ રામ અને ભૂતપૂર્વ સાંસદ અર્જુન રાય જેવા દિગ્ગજ નેતાને પણ પાર્ટીમાંથી બહાર કરાયા છે.